Държавен вестник, бр. 58, 2025 г., стр. 79

БРОЙ  58	
Д Ъ Р Ж А В Е Н  В Е С Т Н И К 	
СТР.  79   
щаба на военното формирование на основание 
заповед на командира (началника) на военното 
формирование по организирането на охра­
ната и отбраната на обектите. Изготвянето 
на разписанието за караулите трябва да се 
предшества от запознаване с местността и с 
условията, които тя предлага за разположение 
на обектите.
Чл. 366. (1) Едновременно с разписанието за 
караулите се изготвя схема за разположението 
на постовете, таблица за постовете (прило­
жение № 32), план за началника на караула 
и план-вариант за действие на карау­ла при 
нападение на охраняваните обекти (караулното 
помещение), които се утвърждават от коман­
дира (началника) на военното формирование.
(2) На схемата за разположението на посто­
вете се посочват: границите на постовете и 
забранените зони; видът на ограждането; 
маршрутите за движение на смените на 
часовите и патрулите с подвижни средства; 
маршрутите за движение на часовите през 
деня и през нощта; защитните огневи позиции; 
наблюдателните вишки; постовите сенници; 
средствата за сигнализация и за гасене на по­
жари; най-опасните подстъпи към постовете и 
местата на сигнално-охранителната система.
(3) В таблицата за постовете (приложение 
№ 32) се изброяват: какво подлежи на охрана 
и отбрана на всеки пост и номерът на печати­
те; посочват се специфичните задължения на 
часовия съобразно особеностите на поста и 
конкретните условия за изпълнение на служ­
бата на този пост; времето, в продължение на 
което часовият може да наблюдава от виш­
ката, разстоянията, докъдето часовият може 
да допуска странични лица; действията на 
часовия при нападение на поста, на съседните 
постове и при пожар на поста; в какви случаи 
часовият може да употреби оръжието; начинът 
за извикване на началника на караула; редът 
за действие при охрана с технически системи 
и сигнално-охранителни системи; маршрути 
за движение на транспортното средство на 
караула при смяна и при извършване на 
проверки и др.
(4) В план-варианта за действие на караула 
при нападение на охраняваните обекти (кара­
улното помещение) се разработват варианти 
на опити за проникване или нападение на 
охраняваните обекти (караулното помещение) 
от нарушители, редът за действие на часовите, 
личния състав на караула, редът за взаимо­
действие между тях, схема на инженерното 
оборудване, съществуващи заграждения и 
препятствия, разчет на силите и средствата 
и редът за снабдяване с боеприпаси. План-ва­
риантите периодично се сменят.
(5) В плана на началника на караула се 
изписват особените задължения на началника 
на караула по охраната и отбраната на обек­
тите, поверени на караула: разпореждане за 
усилване на охраната нощем и при лошо време, 
за действията на караула при проникване или 
нападение върху охраняваните обекти, при 
пожар, стихийно бедствие, при привеждане 
в по-висока бойна готовност и др.
(6) Документацията за случаи при привеж­
дане в по-висока бойна готовност включва: 
таблицата за постовете, схемата на разполо­
жението на постовете, плана на началника 
на караула, бланката за постовата ведомост 
и паролите. Тези документи определят реда 
за охрана и отбрана на обектите, възложени 
на караула, с оглед действията на войските 
по плановете за нарастване на готовността за 
изпълнение на бойни задачи и мобилизация. 
Те се съхраняват при оперативния дежурен 
(дежурния по военно формирование), а при 
началника на караула – само паролата.
Чл. 367. Във военни формирования, където 
се назначават външни караули, със заповед на 
командира (началника) на военното формиро­
вание проверките на караулите се извършват 
от оперативния дежурен (дежурния по военно 
формирование) или неговия помощник.
Чл. 368. (1) За приемане и сдаване на 
службата от караула се определя парола. Тя 
е секретна дума, която служи на началника 
на караула като средство за удостоверяване, 
че пристигналият за смяна караул е действи­
телно назначен за тази цел.
(2) Паролата се определя за всеки ден от 
началника на щаба на военното формирова­
ние с наименованието на град от Република 
България, но не повече от десет дни напред. 
За всеки караул се определя отделна парола.
(3) Паролите се записват в книгата за па­
ролите, която се съхранява при началника на 
щаба на военното формирование в запечатана 
папка в метална каса.
(4) Записката с паролата трябва да съдържа: 
поредния номер; датата, за която важи; ста­
рата и новата парола; подписа на началника 
на щаба на военното формирование и печат.
(5) Оперативният дежурен (дежурният по 
военно формирование) при получаване на 
паролите се разписва в дневника, определен 
за това. След сдаването на дежурството па­
ролата се изгаря.
(6) Всички лица, които знаят паролата, са 
длъжни да я пазят в най-строга тайна. При 
поискване паролата се съобщава със записка, 
без да се произнася, след което записката се 
изгаря незабавно.
(7) При загубване на записката с паро­
лата или при други случаи на разгласяване 
на паролата нейното действие се прекратява 
незабавно и се назначава нова парола. За раз­
гласяване на парола военнослужещите носят 
дисциплинарна отговорност.